შუბლის შიგნითა ჰიპეროსტოზი

შუბლის შიგნითა ჰიპეროსტოზი (ლათ. Hyperostosis frontalis interna) — შუბლის ძვლის შიგნითა შრის გასქელება. გამომწვევი მიზეზი უცნობია, თუმცა, ყველაზე ხშირია 65 წელს გადაცილებულ ქალებში. შუბლის შიგნითა ჰიპეროსტოზი უმეტესად არ იწვევს კლინიკურ გამოვლინებებს და ამ პათოლოგიის აღმოჩენა შემთხვევით ხდება, თუმცა, იშვიათად შეიძლება გამოიწვიოს კომპრესია თავის ტვინის ქსოვილზე და მისი ატროფია. გასქელების მნიშვნელოვან ფაქტორად მიიჩნევა გენეტიკური წინასწარგანწყობა და ესტროგენი. სიმძიმის მიხედვით იყოფა 5 ტიპად (ნაკლები სიმძიმიდან მეტისკენ: A, B, C, D, E). დიფერენციალური დიაგნოზი მოიცავს ოსტეომას, რომლისგანაც განსხვავებით, შუბლის შიგნითა ჰიპეროსტოზი უმეტესად უფრო სიმეტრიული და ბილატერალურია.

 რესურსები ინტერნეტში 

 Hyperostosis frontalis interna - Radiopaedia

კატეგორია:ნერვული სისტემის დაავადებები